**DĖL PAVEDIMO ADMINISTRUOTI SAVIVALDYBĖS IR SOCIALINIŲ BŪSTŲ NUOMOS MOKESTĮ**

2022 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 9 straipsnio 1 dalimi, 16 straipsnio 2 dalies 31 punktu ir 37 punktu, Rokiškio rajono savivaldybės taryba nusprendžia:

1. Pavesti Rokiškio rajono savivaldybės valdomai akcinei bendrovei Rokiškio butų ūkiui administruoti savivaldybės ir socialinių būstų nuomos mokestį.
2. Nustatyti, kad šio sprendimo 1 punkte nurodyta viešoji paslauga teikiama neatlygintinai.

3. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO**

**„DĖL PAVEDIMO ADMINISTRUOTI SAVIVALDYBĖS IR SOCIALINIŲ BŪSTŲ NUOMOS MOKESTĮ“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Pavesti Rokiškio rajono savivaldybės valdomai akcinei bendrovei Rokiškio butų ūkiui administruoti savivaldybės ir socialinių būstų nuomos mokestį.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas.

**Sprendimo projekto esmė.**

Vadovaujantis LR Paramos būstui įsigyti ar išsinuomoti įstatymu savivaldybės administracija išnuomoja savivaldybės ir socialinius būstus, už kuriuos nuomininkai moka nustatytą nuomos mokestį.

AB Rokiškio butų ūkis ilgą laiką administravo Rokiškio rajono savivaldybės ir socialinių būstų nuomos mokestį (priskaičiuodavo nuomos mokestį nuomininkams, pateikdavo sąskaitas, surinkdavo įmokas ir jas pervesdavo į savivaldybės biudžetą bei pateikdavo savivaldybės administracijai ataskaitą apie priskaičiuotą ir surinktą nuomos mokestį). Atsižvelgiant į ilgametę praktiką, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo, patvirtinto Rokiškio rajono savivaldybės tarybos 2019 m. spalio 25 d. sprendimu Nr. TS-221, 15.2 papunktyje nustatyta, kad Savivaldybės būstų ir socialinių būstų nuomos mokestį administruoja AB „Rokiškio butų ūkis“, kai administratoriumi paskirtas Turto valdymo ir ūkio skyriaus tarnautojas. Tačiau bendrovei teikti viešąją paslaugą pavesta nebuvo.

Viešoji paslauga socialinių ir savivaldybės būstų nuomininkams bus teikiama nemokamai, bendrovei mokestis už viešosios paslaugos vykdymą nebus mokamas.

Atsižvelgiant į išdėstytą teikiamas sprendimo projektas, dėl pavedimo savivaldybės valdomai bendrovei teikti viešąją paslaugą – administruoti savivaldybės ir socialinių būstų nuomos mokestį.

**Laukiami rezultatai.** Teisiškai reglamentuota viešosios paslaugos teikimo procedūra.

**Finansavimo šaltiniai ir lėšų poreikis**. Nenumatoma.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |